Á fyrirhuguðum hálendishring um Austurland eru staðir sem ekki þola mikinn fjölda ferðamanna og vandasamt að markaðssetja leiðina án þess að þeir yfirfyllist, segir verkefnastjóri hjá Austurbrú. Á hringnum eru Stuðlagil, Hengifoss og Hafrahvammagljúfur en líka heitur foss sem yrði fljótur að missa þokka sinn ef mikill fjöldi reyndi að baða sig þar á sama tíma.
Áform eru um að markaðssetja sérstakan hálendishring um Austurland þar sem ferðamenn geta á einum degi skoðað margar af helstu perlum fjórðungsins. Vandasamt er að beina miklum fjölda um leiðina enda eru á henni viðkvæmir staðir sem ekki þola átroðning.
Þetta er bara leiðin frá Egilsstöðum inn með Lagarfljóti í gegnum Hallormsstaðaskóg hjá Hengifossi og upp í rauninni góðan veg um Fljótsdalsheiðina. Þar sem þú keyrir meðal annars framhjá Laugarfelli og áfram um Vesturöræfin. Svo heldur þú áfram og kemur að Kárahnjúkum og Hafrahvammagljúfri og Jökulsá á brú. Og kemur svo í rauninni niður á Brú á Jökuldal og þar sem einmitt blasir við Stuðlagil til dæmis og í raun áfram út Jökuldalinn og inn á þjóðveg eitt við Skjöldólfsstaði. Þar meðal annars sérðu Rjúkanda og ofboðslega fallegan dal Jökuldalinn og út í Egilsstaði. Þessi hringur í rauninni byrjar frá Egilsstöðum og auðvitað eru fjölmargir staðir á þessari leið allt frá lífrænu býli, Móður jörð niður í hæstu gljúfur Íslands og yfir í Stuðlagil. Þetta er mögnuð leið. Auðvitað eru margar perlur þarna á þessari leið sem eru viðkvæmar og auðvitað þurfum við að fara varlega í aðgengi að þeim.
Segir María Hjálmarsdóttir verkefnastjóri hjá Austurbrú. Hálendishringurinn liggur meðal annars framhjá Laugarvalladal þar sem hægt er að baða sig í heitum fossi. Þar er ekki pláss fyrir marga í einu.
Nei og ég veit að Múlaþing hefur verið að vinna með landeigandanum þar ákveðinni uppbyggingu en þeta er staður sem myndi ekki þola mikið af ferðamönnum og er í rauninni engin aðstaða þannig séð en er alveg magnaður staður. Við auðvitað myndum aldrei fara að auglýsa þannig stað sérstaklega á okkar síðum hjá Austurbrú eða á instagram og annað núna. en það vita margir af þessum stað og við í rauninni ráðum ekkert förinni svolítið á netinu. Eins og bara með Stuðlagil. Þetta er sjálfsprottinn áfangastaður og ráðum ráðum ekkert ferðinni ef það verður allt í einu instagram æði og annað þarna þannig að við verðum að vera viðbúin og í rauninni byrjuð að plana áður en að sprengja kemur.
Vegurinn um hálendishringinn er góður nema á kaflanum vestan Kárahnjúkastíflu og að Brú á Jökuldal. Austurbrú á í viðræðum við Vegagerðina um að sá kafli verði heflaður oft á sumri, eða eins og þurfa þykir til að vegurinn þoli aukna umferð.